वोलोडिमिर ज़ेलेंस्की
वोलोडिमिर ज़ेलेंस्की (अंग्रेज़ी: Volodymyr Zelenskyy, जन्म: 25 जनवरी 1978) एक यूक्रेनी राजनेता, पटकथा लेखक, अभिनेता, हास्य अभिनेता, और निर्देशक जो 2019 के यूक्रेनी राष्ट्रपति चुनाव के बाद यूक्रेन के राष्ट्रपति चुने गए हैं। अपने राजनीतिक कैरियर से पहले, उन्होंने कानून की डिग्री प्राप्त की और एक प्रोडक्शन कंपनी, केवर्टल 95 बनाई, जो फिल्मों, कार्टून और टीवी कॉमेडी शो का निर्माण करती है। केवर्टल ने टेलीविजन श्रृंखला सर्वेंट ऑफ द पीपल बनाई, जिसमें ज़ेलेंस्की ने यूक्रेन के राष्ट्रपति की भूमिका निभाई। यह श्रृंखला 2015 से 2019 तक प्रसारित की गई। इसी नाम की एक राजनीतिक पार्टी मार्च 2018 में कवर्टल 95 के कर्मचारियों द्वारा बनाई गई थी। ज़ेलेन्स्की ने 31 दिसंबर 2018 की संध्या को, 1+1 टीवी चैनल पर अपनी राष्ट्रपति उम्मीदवारी की घोषणा की। ज़ेलेंस्की कि राष्ट्रपति उम्मीदवारी की घोषणा के छह महीने पहले ही वह चुनाव के लिए जनमत सर्वेक्षणों में वह सबसे आगे थे। ज़ेलेंस्की ने 2019 यूक्रेनी राष्ट्रपति चुनाव में 73.22% मत हासिल कर राष्ट्रपति के चुनाव में जीत हासिल की और यूक्रेन के तत्कालीन राष्ट्रपति पेट्रो पोरोशेंको को हराया।